sagorsarker/bangla-wikipedia huggingface dataset:
থাইল্যান্ডে অবৈধ অভিবাসন

থাইল্যান্ডে অবৈধ অভিবাসন বলতে থাইল্যান্ডের কর্তৃপক্ষের অনুমোদন ছাড়াই বিদেশি নাগরিকদের থাইল্যান্ডে অভিবাসন বা বসাবস করা কে বোঝায়। সাম্প্রতিক সময়ে থাইল্যান্ডের প্রতিবেশী দেশগুলো থেকে অভিবাসনের একটি প্রধান গন্তব্য হয়ে উঠেছে থাইল্যান্ড।
২০০৫ সাল পর্যন্ত থাই সরকার নিশ্চিত করেছে যে থাইল্যান্ডে ১.৮ মিলিয়ন নিবন্ধিত এবং আইনি ভাবে বৈধ বিদেশী কর্মী রয়েছে এর বীপরিতে অবৈধ অভিবাসীদের ৫ মিলিয়নেরও বেশি। এই অবৈধ অভিবাসীদের মধ্যে শরণার্থীও অন্তর্ভুক্ত রয়েছে। থাইল্যান্ডে দেশভিত্তিক অবৈধ অভিবাসীদের শতকরা হারের দিক থেকে যথাক্রমে ইন্দোনেশিয়া, বাংলাদেশ, নেপাল, মিয়ানমার/বার্মা, ভারত, ভিয়েতনাম, শ্রীলঙ্কা, পাকিস্তান, আফ্রিকা ও চীন এগিয়ে রয়েছে।
থাইল্যান্ডে পাশ্চাত্যের অনেক বাসিন্দাও অবৈধভাবে বসবাস এবং কাজ করে, তাদের মধ্যে অনেকে ইংরেজি শেখায় বা ইন্টারনেট ভিত্তিক ছোট ব্যবসা পরিচালনা করে। তারা এই দেশে দীর্ঘমেয়াদে থাকার জন্য ভুয়া কাগজপত্র ব্যবহার করে ট্যুরিস্ট ভিসা বা প্রাপ্ত অন্যান্য ধরনের ভিসা ব্যবহার করেন।
সাম্প্রতিক বছরগুলোতে উত্তর কোরিয়ার দলত্যাগীরা থাইল্যান্ডকে দক্ষিণ কোরিয়া যাওয়ার জন্য প্রবেশের পথ হিসেবে ব্যবহার করার চেষ্টা করছে। এইসময় কিছু লোকজন থাইল্যান্ডেই অবস্থান করে এবং এখানে কিছু লোক কাজ চালিয়ে যায়। উত্তর কোরিয়ার আইন অনুযায়ী, সরকার তাকে পাঠানো বা আমন্ত্রণ না জানানো পর্যন্ত বেসামরিক নাগরিকরা দেশ থেকে বের হতে পারবে না। তাকে ফিরে যেতে হবে এবং উত্তর কোরিয়ায় বছরে দুইবার রিপোর্ট পাঠাতে হবে।
মালয়েশিয়ার সীমান্তের কাছে কর্তৃপক্ষের দুটি অভিযানের পর ১১ জানুয়ারি, ২০১৩ তারিখে মায়ানমার থেকে আটক অন্তত ৬০০ রোহিঙ্গা মুসলমানকে থাইল্যান্ডে পাওয়া যায়। অবৈধ অভিবাসীদের প্রতি বিরূপ আচরণের জন্য প্রায়শই থাই সরকারের সমালোচনা করা হয়। থাইল্যান্ডে অবশ্যই আরো রোহিঙ্গা শরণার্থী থাকতে পারে যাদের বৈধ এবং অবৈধ অভিবাসী রয়েছে।
১৯৭৯ সালে একটি আইন পাস হয়, যখন অনেক ভিয়েতনামী এবং ক্যাম্বোডিয়ার মানুষ শরণার্থী হিসেবে থাইল্যান্ডে প্রবেশ করে। এই আইনে বেশীরভাগ বিদেশীক বাসিন্দাকে ২৪ ঘণ্টার বেশি সময়ের জন্য তাদের স্থায়ী বাসভবন ছেড়ে কোথাও যেতে হলে সরকারকে জানাতে হবে যে তারা কোথায় যাচ্ছে। এই আইনের তেমন ব্যবহার লক্ষ্য করা যায়নি তবে ২০১৯ সালের "গুড গাইস ইন, ব্যাড গাইস আউট" স্লোগানের অধীনে একটি অভিযানের কারণে এই আইনটিকে আবার পুনরুজ্জীবিত করা হয়েছে।
শাহপুর রেলওয়ে স্টেশন

শাহপুর রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে শাহপুর রেলওয়ে স্টেশন তৈরি করা হয়।
শাহপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
সরকারি পাতারহাট আর সি কলেজ

সরকারি পাতারহাট আর সি কলেজ বাংলাদেশের বরিশাল জেলার মেহেন্দিগঞ্জ উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৬৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ২০১৬ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
৩. সরকারি পাতারহাট রসিক চন্দ্র কলেজের ওয়েবসাইট
https://prcc.edu.bd/
তেলিয়াপাড়া রেলওয়ে স্টেশন

তেলিয়াপাড়া রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে তেলিয়াপাড়া রেলওয়ে স্টেশন তৈরি করা হয়।
তেলিয়াপাড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ইটাখোলা রেলওয়ে স্টেশন

ইটাখোলা রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে ইটাখোলা রেলওয়ে স্টেশন তৈরি করা হয়।
ইটাখোলা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
প্রোটিয়াস (প্রাকৃতিক উপগ্রহ)

প্রোটিয়াস (ইংরেজি: Proteus; ) বা নেপচুন ৮ (ইংরেজি: Neptune VIII) হল নেপচুনের দ্বিতীয় বৃহত্তম প্রাকৃতিক উপগ্রহ তথা বৃহত্তম অভ্যন্তরীণ উপগ্রহ। ১৯৮৯ সালে "ভয়েজার ২" মহাকাশযান কর্তৃক আবিষ্কৃত এই উপগ্রহটির নামকরণ করা হয়েছে গ্রিক পুরাণে উল্লিখিত রূপ-পরিবর্তনে সক্ষম সমুদ্রদেবতা প্রোটিয়াসের নামানুসারে। নেপচুনের নিরক্ষরেখার ব্যাসার্ধের থেকে প্রায় ৪.৭৫ গুণ বড়ো একটি প্রায় নিরক্ষীয় কক্ষপথে প্রোটিয়াস নেপচুনকে প্রদক্ষিণ করে চলেছে।
প্রোটিয়াস ব্যাস-বিশিষ্ট প্রধানত একটি তুষারাবৃত বস্তু হলেও এটির আকার খুব গুরুত্বপূর্ণভাবে একটি উপগোলকের স্বাভাবিক মান থেকে চ্যূত। এটির আকার অনেকটি অনিয়তাকার বহুতলকের ন্যায়, যেটিতে বেস কয়েকটি অবতল পার্শ্ব ও খোদাই-এর অনুরূপ নকশা বিদ্যমান। এগুলির উচ্চতা সর্বাধিক । উপগ্রহটির পৃষ্ঠভাগ অন্ধকারাচ্ছন্ন, রং-নিরপেক্ষ ও ব্যাপক হারে অভিঘাত খাদে সমাকীর্ণ। এই অভিঘাত খাদগুলির মধ্যে বৃহত্তমটির নাম ফ্যারোজ, যার ব্যাস -এরও বেশি। এছাড়াও উপগ্রহটিতে বড়ো বড়ো অভিঘাত খাদের সঙ্গে সম্পর্কযুক্ত অনেকগুলি প্রবণভূমি, ফাটল ও উপত্যকাও দেখা যায়।
প্রোটিয়াস সম্ভবত নেপচুনের সঙ্গে উদ্ভূত কোনও আদি বস্তু নয়। পরবর্তীকালে নেপচুনের বৃহত্তম উপগ্রহ ট্রাইটন গ্রহটির মাধ্যাকর্ষণে বাঁধা পড়ার সময় কোনও সংঘর্ষজাত আবর্জনা থেকেই এটির উৎপত্তি ঘটে থাকবে।
১৯৮৯ সালের অগস্ট মাসে নেপচুন ফ্লাইবাইয়ের দুই মাস আগে "ভয়েজার ২" স্পেস প্রোবের তোলা ছবিগুলি থেকে প্রোটিয়াস আবিষ্কৃত হয়। ১৯৪৯ সালে নিয়ারিড আবিষ্কারের পর ৩৩ বছরে প্রোটিয়াসই ছিল প্রথম আবিষ্কৃত নেপচুনীয় উপগ্রহ।
আবিষ্কারের পর প্রোটিয়াসের অস্থায়ী চিহ্নকরণ করা হয়েছিল এস/১৯৮৯ এন ১ (ইংরেজি: S/1989 N 1)। ১৯৮৯ সালের ৭ জুলাই স্টিফেন পি. সিনট ও ব্র্যাডফোর্ড এ. স্মিথ আবিষ্কারটির কথা ঘোষণা করার সময় "২১ দিনে তোলা ১৭টি ছবির" উল্লেখ করায় অনুমিত হয় যে ১৬ জুলাইয়ের আগেই উপগ্রহটি আবিষ্কৃত হয়েছিল।
১৯৯১ সালের ১৬ সেপ্টেম্বর গ্রিক পুরাণে উল্লিখিত রূপ-পরিবর্তনে সক্ষম সমুদ্রদেবতা প্রোটিয়াসের নামানুসারে উপগ্রহটির নামকরণ করা হয়।
প্রোটিয়াস নেপচুনকে প্রায় দূরত্ব থেকে প্রদক্ষিণ করে, যা নেপচুনের নিরক্ষীয় ব্যাসার্ধের প্রায় ৪.৭৫ গুণের সমান। প্রোটিয়াসের কক্ষপথটি প্রায় বৃত্তাকার, কক্ষীয় উৎকেন্দ্রিকতা কম এবং নেপচুনের নিরক্ষরেখার প্রতি এটির নতি প্রায় ০.৫ ডিগ্রি। প্রোটিয়াস নেপচুনের সঙ্গে জোয়ারের বন্ধনে আবদ্ধ এবং নিজের কক্ষীয় গতির সঙ্গে সমলয়ে আবর্তন করে। এর অর্থ প্রোটিয়াসের একটি দিকই সর্বদা নেপচুনের দিকে মুখ করে থাকে।
প্রোটিয়াস লারিসার সঙ্গে সম্ভবত ১:২ কক্ষীয় অনুরণনে অবস্থান করছে, অর্থাৎ লারিসার দুই বার প্রদক্ষিণকালের মধ্যে প্রোটিয়াস একবার নেপচুনকে প্রদক্ষিণ করে। অতীতে প্রোটিয়াসের বহির্মুখী জোয়ার-সংক্রান্ত অভিপ্রয়াণের ফলে প্রোটিয়াস ও লারিসার মধ্যে কক্ষীয় অনুরণন আর কার্যকর নয়। অতীতে কয়েকশো কোটি বছরেই সম্ভবত প্রোটিয়াসের সঙ্গে লারিসার অবিচ্ছেদ্য কক্ষীয় অনুরণনের সমাপ্তি ঘটেছে।
প্রোটিয়াস হল নেপচুনের দ্বিতীয় বৃহত্তম উপগ্রহ তথা বৃহত্তম নিয়মিত অগ্রমুখী উপগ্রহ। এটির ব্যাস প্রায় । পৃথিবী-ভিত্তিক দূরবীনগুলির দ্বারা এটিকে আবিষ্কার করা যায়নি, তার কারণ প্রোটিয়াস নেপচুনের এত কাছ থেকে গ্রহটিকে প্রদক্ষিণ করে যে প্রতিফলিত সূর্যালোকের তীব্রতায় তা ঢাকা পড়ে যায়।
কাজী গোলাম দস্তগীর

কাজী গোলাম দস্তগীর (২৩ সেপ্টেম্বর ১৯৩২–১৭ অক্টোবর ২০০৮) বাংলাদেশ সেনাবাহিনীর দুই তারকা রেঙ্কের সাবেক কর্মকর্তা ও বাংলাদেশ সরকারের সাবেক রাষ্ট্রদূত যিনি বাংলাদেশ রাইফেলসের মহাপরিচালক ছিলেন।
কাজী গোলাম দস্তগীর ২৩ সেপ্টেম্বর ১৯৩২ সালে কোলকাতায় জন্মগ্রহণ করেন।
কাজী গোলাম দস্তগীর ১ নভেম্বর ১৯৭৫ হতে ১৪ ডিসেম্বর ১৯৭৭ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।
কাজী গোলাম দস্তগীর ১৭ অক্টোবর ২০০৮ সালে মৃত্যু বরণ করেন।
জানকীনাথ বসু

জানকীনাথ বসু (২৮ মে, ১৮৬০ – ২ ডিসেম্বর, ১৯৩৪) ছিলেন ভারতীয় উকিল এবং আইনজীবী। তিনি ভারতের স্বাধীনতা আন্দোলনের নেতৃত্বদানকারী সুভাষচন্দ্র বসু ও ব্যারিস্টার শরৎচন্দ্র বসুর পিতা।
জানকীনাথ বসু ১৮৬০ খ্রিস্টাব্দের ২৮ মে বর্তমান পশ্চিমবঙ্গের দক্ষিণ ২৪ পরগনা জেলার কোদালিয়া গ্রামে পিতা হরনাথ বসুর চতুর্থ পুত্র হিসেবে জন্মগ্রহণ করেন। তিনি অ্যালবার্ট স্কুল থেকে ম্যাট্রিক পাশ করে কিছুুুুুকাল সেন্ট জেভিয়ার্স কলেজে পড়ার পর পরবর্তীতে "জেনারেল অ্যাসেম্বলি ইন্সটিটিউটে" (বর্তমানে স্কটিশ চার্চ কলেজ) এবং রাভেনশো কলেজে পড়াশোনা করেন এবং সেখান থেকে তিনি স্নাতক হন।
১৮৮৫ খ্রিস্টাব্দে তিনি কটকের আদালতে ওকালতি অনুশীলন শুরু করেন এবং পরবর্তীতে সেখানকার আইনজীবী হয়েছিলেন। ১৯০১ খ্রিস্টাব্দে তিনি কটক মিউনিসিপ্যালিটির প্রথম বেসরকারি সভাপতি নির্বাচিত হন। তিনি সরকারী প্লেডার নিযুক্ত হন। ১৯১২ খ্রিস্টাব্দে তিনি বঙ্গীয় ব্যবস্থাপক সংস্থার সদস্য হন এবং তাঁকে "রায় বাহাদুর" উপাধিতে ভূষিত করা হয়। পরবর্তীতে ১৯১৭ খ্রিস্টাব্দে জেলা ম্যাজিস্ট্রেটের সঙ্গে মতানৈক্যকের কারণে তিনি সরকারি উকিল ও পাবলিক প্রসিকিউটর পদে ইস্তফা দেন এবং ১৯৩০ খ্রিষ্টাব্দে সরকারের দমননীতির প্রতিবাদে "রায় বাহাদুর" উপাধি ত্যাগ করেন।
জানকীনাথ ছিলেন হরনাথ বসু এবং কামিনী বসুর পুত্র। তাঁর ভাইয়েরা ছিলেন যদুনাথ বসু, কেদারনাথ বসু ও দেবেন্দ্রনাথ বসু। তিনি ১৮৮০ খ্রিস্টাব্দে উত্তর কলকাতার হাটখোলার বিখ্যাত কায়স্থ ভরদ্যাজ বংশের প্রভাবতী দেবীর সাথে বিবাহবন্ধনে আবদ্ধ হন, যিনি শরৎচন্দ্র বসু এবং সুভাষচন্দ্র বসু সহ তাদের আট পুত্র এবং ছয় কন্যার শিক্ষায় যথেষ্ট ভূমিকা রেখেছিলেন। কলকাতায় থাকাকালীন তিনি ব্রাহ্মসমাজের নেতাদের সংস্পর্শে আসেন এবং তাদের ভাবধারা তাঁকে গভীরভাবে প্রভাবিত করে। আইনজীবী হিসেবে তাঁর কর্মজীবন তাঁকে ভারতীয় স্বাধীনতা আন্দোলনের বিভিন্ন ধর্মীয় এবং রাজনৈতিক ব্যক্তিত্বের সংস্পর্শে নিয়ে আসে। ফলে তিনি তাঁর অনেক আদর্শ এবং ভাবধারাকে খুব অল্প বয়সেই তাঁর নবম পুত্র সুভাষের মধ্যে সঞ্চারিত করতে পেরেছিলেন।
সাইদ পাশা কুর্দ

সাইদ পাশা কুর্দ (সুলায়মানিয়াহ ১৮৩৪২০ অক্টোবর ১৯০৭ কনস্ট্যান্টিনোপল), সুলায়মানিয়াহের হুসেন পাশার পুত্র ও অটোমান স্টেটসম্যান।
তিনি ছিলেন কুর্দ আহমেত ইজ্জত পাশার ভাই এবং মোস্তফা ইয়ামুলকির শ্যালক, আরিফ পাশা এবং কুর্দ ফুয়াদ পাশার বাবা এবং আবদুল আজিজ ইয়ামুল্কির মামা।
বিভিন্ন প্রশাসনিক পদে অধিষ্ঠিত হওয়ার পরে তিনি আর্কিপেলাগো (১৮৮১) এর গভর্নর-জেনারেল, পররাষ্ট্রমন্ত্রী (১৮৮১), বার্লিনে রাষ্ট্রদূত (১৮৮৩) এবং আবারও পররাষ্ট্রমন্ত্রী হন। এরপরে তিনি কাউন্সিল অফ স্টেটের সভাপতি ছিলেন, এই পদে তিনি মৃত্যুর আগ পর্যন্ত থেকেছিলেন।
প্রভাবতী বসু

প্রভাবতী বসু (২৬ ফেব্রুয়ারি ১৮৬৯ - ২৯ ডিসেম্বর ১৯৪৩) ছিলেন একজন ভারতীয় সমাজ কর্মী এবং রাজনীতিবিদ। তিনি ১৮৬৯ খ্রিস্টাব্দে উত্তর কলকাতার হাটখোলায় বিখ্যাত কায়স্থ ভরদ্বাজ বংশের দত্ত পরিবারে জন্মগ্রহণ করেছিলেন। তাঁর বাবা-মা হলেন গঙ্গারায়ণ দত্ত এবং কমলা কামিনী দত্ত। তিনি তাঁর পিতা-মাতার জ্যেষ্ঠ কন্যা ছিলেন। সুভাষচন্দ্র বসু ও শরৎচন্দ্র বসু প্রভাবতী দেবীর পুত্র ছিলেন।
১৮৮০ খ্রিস্টাব্দে মাত্র ১১ বছর বয়সে তিনি সোনারপুরে সন্নিকটে অবস্থিত কোদালিয়া গ্রামের কুলীন বসু পরিবারের পুত্র জানকীনাথ বসুর সঙ্গে বিবাহ বন্ধনে আবদ্ধ হন। প্রভাবতী এবং জানকীনাথ বসুর চৌদ্দটি সন্তান ছিল। তিনি তাঁর সন্তানদের ও বসু পরিবারের অন্যান্য সদস্যদের শিক্ষার ব্যাপারে খুবই নজর রাখতেন, পরবর্তীকালে তাঁরা ভারতের স্বাধীনতা আন্দোলন ও সমাজসংস্কারে উল্লেখযোগ্য অবদান রেখেছিলেন।
প্রভাবতী দেবীর চৌদ্দটি সন্তানের মধ্যে ছয়টি কন্যা এবং আট পুত্র সন্তান ছিল। তাদের মধ্যে জাতীয়তাবাদী নেতা শরৎচন্দ্র বসু, দেশনায়ক নেতাজি সুভাষচন্দ্র বসু এবং বিশিষ্ট হৃদরোগ বিশেষজ্ঞ ডাঃ সুনীল চন্দ্র বোস উল্লেখযোগ্য।
প্রভাবতী দেবী ১৯২৮ খ্রিস্টাব্দে মহিলা রাষ্ট্রীয় সংঘের প্রেসিডেন্ট নির্বাচিত হন।
বনি এম.

বনি এম. ছিলো একটি ইউরো-ক্যারিবীয় গানের দল। জার্মান রেকর্ড প্রযোজক ফ্র্যাঙ্ক ফারিয়ান দলটি শুরু করেছিলেন। প্রাতিষ্ঠানিকভাবে পশ্চিম জার্মানিভিত্তিক দলটিতে সদস্য ছিলেন জ্যামাইকার লিজ মিচেল ও মার্সিয়া ব্যারেট, মন্টসারেতের মাইজি উইলিয়ামস এবং আরুবার মঞ্চ অভিনয় শিল্পী ববি ফ্যারেল। ১৯৭৬ সালে প্রতিষ্ঠিত দলটি ১৯৭০-এর দশকের ডিসকো সঙ্গীতের সময়কালে জনপ্রিয়তা অর্জন করে। ১৯৮০-এর দশকের পুরোটা সময়ে দলটি বিভিন্ন সময় ভিন্নি ভিন্ন ব্যক্তির সমন্বিত লাইন-আপ নিয়ে মঞ্চে সঙ্গীত পরিবেশ করে।
ব্যান্ডটি বিশ্বব্যাপী ৮০ মিলিয়ন রেকর্ড বিক্রি করে। তাদের উল্লেখযোগ্য গানের মধ্যে রয়েছে "ড্যাডি কুল", "মা বেকার", "বেলফাস্ট", "সানি", "রাসপুটিন", "মেরি’স বয় চাইল্ড" এবং "রিভার্স অব ব্যাবিলন"।
জার্মান সঙ্গীতশিল্পী-গীতিকার ফ্র্যাঙ্ক ফারিয়ান ১৯৭৪ সালের ডিসেম্বরে নৃত্য সঙ্গীত "বেবি ডু ইউ ওয়ানা বাম্প" রেকর্ড করেন। গানটি স্টুডিওতে কৃত্রিম চড়া সুর ব্যবহার করে তৈরি করা হয়। ফ্র্যাঙ্ক রেকর্ডটি তার আসল নাম ব্যবহার করে প্রকাশের পরিবর্তে প্রথমে একক সঙ্গীত হিসেবে তার ছদ্মনাম ‘বনি এম.’ ব্যবহার করে প্রকাশ করেন। ফ্র্যাঙ্ক অস্ট্রেলীয় গোয়েন্দা টেলিভিশন ধারাবাহিক ‘বনি’-এর নাম থেকে তার ছদ্মনামটি নিয়েছিলেন। তিনি নামটি নেওয়া প্রসঙ্গে বলেছিলেন:
একক গানটি ধীরে ধীরে নেদারল্যান্ডস ও বেলজিয়ামে জনপ্রিয়তা অর্জন করে। এ সময় ফ্র্যাঙ্ক টেলিভিশনে গানটি পরিবেশনের জন্য মঞ্চ অভিনয় শিল্পী ভাড়া করার সিদ্ধান্ত নেন। তিনি প্রথমে মাইজি উইলিয়ামসকে খুঁজে পান। পরে মাইজি নৃত্যশিল্পী ববি ফ্যারেলকে নিয়ে আসেন। মার্সিয়া ব্যারেট এরপর যুক্ত হন যিনি পরবর্তীতে লিজ মিচেলকে নিয়ে আসেন। লিজ এর পূর্বে হামবুর্গভিত্তিক গানের দল ‘লেস হামফ্রিস সিঙ্গারস’ দলের সাথে যুক্ত ছিলেন।
সরকারী গৌরনদী বিশ্ববিদ্যালয় কলেজ

সরকারি গৌরনদী বিশ্ববিদ্যালয় কলেজ বাংলাদেশের বরিশাল জেলার গৌরনদী উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক সম্মান পর্যায়ের সার্টিফিকেট প্রদান করে।
কলেজটি ১৯৬৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৬৪ সালে বি.এ(পাস) কোর্স ও ১৯৯৯ সালে স্নাতক সম্মান খোলা হয়।
ওবেদ ম্যাককয়

ওবেদ ক্রিস্টোফার ম্যাককয় (জন্ম ৪ জানুয়ারি ১৯৯৭) হলেন একজন ওয়েস্ট ইন্ডিয়ান ক্রিকেটার। ২০১৮ সালের অক্টোবরে ওয়েস্ট ইন্ডিজের হয়ে আন্তর্জাতিক ক্রিকেটে তার অভিষেক হয়।
He made his List A debut for the West Indies Under-19s in the 2016–17 Regional Super50 on 25 January 2017. Prior to his List A debut, he was named in the West Indies squad for the 2016 Under-19 Cricket World Cup squads.
He made his Twenty20 debut for St Lucia Stars in the 2017 Caribbean Premier League on 4 August 2017. He made his first-class debut for the Windward Islands in the 2017–18 Regional Four Day Competition on 2 November 2017.
In June 2018, he was named in the Cricket West Indies B Team squad for the inaugural edition of the Global T20 Canada tournament. He was the leading wicket-taker in the tournament for the Cricket West Indies B Team, with eleven dismissals in seven matches. In July 2020, he was named in the St Lucia Zouks squad for the 2020 Caribbean Premier League.
২০১৮ সালের অক্টোবরে, ভারতের বিপক্ষে খেলার জন্য ওয়েস্ট ইন্ডিজের একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয় তাকে। একই বছরের ২৪ অক্টোবর ভারতের বিপরীতে একদিনের আন্তর্জাতিক (ওডিআই) ক্রিকেটে অভিষেক হয় তার। ২০১৯ এর মার্চে ইংল্যান্ডের বিপরীতে খেলতে যাওয়া সিরিজের জন্য তাকে ওয়েস্ট ইন্ডিজের টুয়েন্টি২০ আন্তর্জাতিক (টি২০আই) স্কোয়াডে যুক্ত করা হয়। ইংল্যান্ডের বিপরীতে ৮ মার্চ ২০১৯ তারিখে ওয়েস্ট ইন্ডিজের হয়ে টি২০আই ক্রিকেটে তার অভিষেক হয়।
নন্দীবরম গুড়ুবাঞ্চেরি

নন্দীবরম গুড়ুবাঞ্চেরি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত এটি একটি পঞ্চায়েত শহর বা নগরপঞ্চায়েত৷ ২০০১ খ্রিস্টাব্দের জনগণনা অনুসারে এর জনসংখ্যা ছিলো ২৭,৩৮৬ জন৷ বর্তমানে শহরটিতে রয়েছে ১৮ টি ওয়ার্ড৷
২০১১ খ্রিটাব্দে ভারতের জনগণনা অনুযায়ী নন্দীবরম গুড়ুবাঞ্চেরির মোট জনসংখ্যা ৪৪,০৯৮ জন, যেখানে ২২,২৬৪ জন পুরু ও ২১,৮৩৪ জন নারী৷ অর্থাৎ প্রতিহাজার পুরুষে ৯৮১ জন নারীর বাস৷ মোট পরিবার সংখ্যা ১১,২৫২ টি৷ ছয় বছর অনূর্ধ্ব শিশু সংখ্যা ৪,৪৯৪, যা মোট জনসংখ্যার ১০.১৯ শতাংশ৷ নন্দীবরম গুড়ুবাঞ্চেরির মোট সাক্ষরতার হার ৯১.১৩ শতাংশ, যেখানে পুরুষ সাক্ষরতার হার ৯৪.৮৫ শতাংশ ও নারী সাক্ষরতার হার ৮৭.৩৭ শতাংশ৷
পেন্টহাউস (টেলিভিশন ধারাবাহিক)

পেন্টহাউস () লি জি-আহ, কিম সো-ইওন, ইউজিন, উম কি-জুন, পার্ক ইউন-সিওক এবং ইউন জং-হুন অভিনীত একটি দক্ষিণ কোরিয়ান টেলিভিশন সিরিজ। এটি 2020 সালের 26 অক্টোবর এসবিএসে প্রিমিয়ার হয়েছিল
এই সিরিজটি হেরা প্যালেসে বসবাসরত ধনী পরিবার এবং তাদের চেওং-এহ আর্টস স্কুলে শিশুদের গল্প বলে।
ন্যাশনাল টিউবস লিমিটেড

ন্যাশনাল টিউবস লিমিটেড বাংলাদেশ সরকারের মালিকানাধীন একটি সংস্থা যা ধাতব পাইপ উৎপাদন করে। এটি ছিল বাংলাদেশের প্রথম ও বৃহত্তম পাইপ উৎপাদনকারী সংস্থা। মোঃ রইস উদ্দিন ও এস.এম জিয়াউল হক যথাক্রমে সংস্থার চেয়ারপার্সন ও ব্যবস্থাপনা পরিচালক। 
আদমজী গ্রুপ ১৯৬৬ সালে টঙ্গী শিল্পাঞ্চলে ন্যাশনাল টিউবস লিমিটেড প্রতিষ্ঠা করেছিল। বাংলাদেশের স্বাধীনতার পরে ১৯৭২ সালে এই সংস্থাটিকে জাতীয়করণ করা হয়। ১৯৮৯ সালে সরকার ঢাকা স্টক এক্সচেঞ্জে ৪৯ শতাংশ শেয়ার লোড করে; সংস্থাটিকে পাবলিক লিমিটেড সংস্থায় রূপান্তর করা। সংস্থার তিনটি ইউনিট ছিল যথাক্রমে ১৯৬৪, ১৯৮০ এবং ১৯৮৩ সালে প্রতিষ্ঠিত হয়েছিল। প্রথম ইউনিটটি ১৯৯৩ সালে বাতিল করা হয়েছিল।
হালিশহর রেলওয়ে স্টেশন (বাংলাদেশ)

হালিশহর রেলওয়ে স্টেশন হচ্ছে বাংলাদেশের একটি রেলওয়ে স্টেশন যা চট্টগ্রাম বিভাগের চট্টগ্রাম জেলার হালিশহর থানায় অবস্থিত। এই স্টেশনে চট্টগ্রাম গুডস পোর্ট ইয়ার্ড (সিজিপিওয়াই) অবস্থিত, যেখানে চট্টগ্রাম বন্দরের পণ্য রাখা হয়। এখান থেকে চট্টগ্রাম বন্দর ও কমলাপুর রেলওয়ে স্টেশনের ইনল্যান্ড কন্টেইনার ডিপো (আইসিডি) পর্যন্ত কন্টেইনার ট্রেন চলাচল করে।
এছাড়াও এখান থেকে বিটিও (ট্যাংক ওয়াগন), বিসি ওয়াগন ও বিকেএইচ ওয়াগন দেশের বিভিন্ন স্থানে চলাচল করে। এছাড়াও এতে একটি লোকোশেড ও সিপিএ (ট্রানজিট) ইয়ার্ড রয়েছে।
মুক্তি (পত্রিকা)

মুক্তি পত্রিকা পশ্চিমবঙ্গের পুরুলিয়ার অন্যতম গুরুত্বপূর্ণ সাপ্তাহিক পত্রিকা ছিল। এটি ১৯২৫ খ্রিস্টাব্দে পুরুলিয়া শহর থেকে এবং পরে তৎকালীন বিহারের মানভূম জেলা থেকে প্রকাশনা শুরু করে। এটি "শিল্পাশ্রম" নামে গান্ধী আশ্রমের একটি অংশ হিসেবে প্রকাশিত হওয়া শুরু করে। স্থানীয় ইতিহাসের প্রতিনিধিত্ব করার ক্ষেত্রে এই পত্রিকাটি অনেক বেশি গুরুত্ব রয়েছে। টুসু সত্যাগ্রহের সময়ে বিভূতিভূষণ দাশগুপ্ত সম্পাদিত এই পত্রিকা আন্দোলন ও বিহার সরকারের অত্যাচার সম্পর্কে নিয়মিত লেখা প্রকাশ করতে থাকে।
এই 'মুক্তি' পত্রিকার সম্পাদকগণের হলেন-
আল জাজিরা মিডিয়া নেটওয়ার্ক

আল জাজিরা মিডিয়া নেটওয়ার্ক (এজেএমএন) হচ্ছে কাতার ভিত্তিক পরিচালিত একটি আন্তর্জাতিক পাবলিক মিডিয়া যার সদর দপ্তর দোহার ওয়াদি আল সাইলের রেডিও এবং টেলিভিশন কর্পোরেশন কমপ্লেক্সে অবস্থান করছে। এটি আন্তর্জাতিক আরবি সংবাদভিত্তিক টেলিভিশন চ্যানেল আল জাজিরার মূল সংস্থা এবং অন্যান্য প্রায় একই ধরনের বাস্তব তথ্যমূলক সক্রিয় প্রতিষ্ঠান। প্রাথমিকভাবে শুধুমাত্র আরবি ভাষার একটি সংবাদ মাধ্যম হিসেবে চ্যানেলটি যাত্রা শুরু করলেও বর্তমানে বিশ্বের বিভিন্ন দেশে স্যাটেলাইট টেলিভিশন চ্যানেল হিসাবে চালু করা হয় যেখানে এটি একাধিক ভাষায় ও এর বাইরে ইন্টারনেট সংস্করনন এবং বিশেষ টেলিভিশন চ্যানেল সহ বেশ কয়েকটি আউটলেট সহ একটি বিশ্বব্যাপি বিস্তৃত একটি বিশাল নেটওয়ার্কে ছড়িয়ে পড়েছে। চ্যানেলটির সভাপতি বা মহাপরিচালক হিসেবে দায়িত্ব পালন করছেন শেখ হামাদ বিন থামির আল থানি। এছাড়াও ভারপ্রাপ্ত মহাপরিচালক হিসেবে দায়িত্বে আছেন মোস্তফা সওগ।
রাজা চোর মন্ত্রী সিপাই

রাজা মন্ত্রী চোর সিপাহী (আঞ্চলিকে রাজা, মন্ত্রী, চোর এবং সৈনিক) একধরনের চরিত্র অভিনয়ের রাখার খেলা যা ভারতের জনপ্রিয় বিনোদনের অন্তর্ভুক্ত। এতে চারজন খেলোয়াড় জড়িত- প্রতিটি খেলোয়াড়ই রাজা, মন্ত্রী, চোর বা সৈনিকের ভূমিকা গ্রহণ করেন এবং মন্ত্রীকে (মন্ত্রীর) চোরের পরিচয় অনুমান করতে হয়। এই জাতীয় অন্যান্য খেলার পাশাপাশি, একবিংশ শতাব্দীতে এর জনপ্রিয়তা হ্রাস পেয়েছে। 
খেলাটি রাজা (১০০০ পয়েন্ট), মন্ত্রী (৮০০ পয়েন্ট), চোর (০ পয়েন্ট) এবং সিপাহী (৫০০ পয়েন্ট) নামে ৪ টি চিট তৈরির মাধ্যমে শুরু হয়। প্রতিটি চিট ভাঁজ ও বদল করে প্রতিটি খেলোয়াড় একটি চিট বাছাই করে, এভাবে ৪ জন খেলোয়াড়ের মধ্যে বিতরণ করা হয়। খেলোয়াড়রা তাদের চরিত্র (যা কারও কাছে প্রকাশ করা হবে না) তা জানতে তাদের নিজ নিজ চিটটি খুলতে পারে। রাজা সমন্বিত চিটযুক্ত খেলোয়াড়টি "মেরা মন্ত্রী কৌন" বলে চিৎকার করে বাংলায় যার অনুবাদ "আমার মন্ত্রী কে?"। মন্ত্রীকে তখন বাকি ২জন খেলোয়াড়ের মধ্য থেকে 'চোর' শনাক্ত করতে হয়। মন্ত্রি যদি সঠিকভাবে অনুমান করে তবে পয়েন্টগুলি তার হয় অন্যথায় সে সেগুলি চোরের কাছে সমর্পণ করে। পয়েন্ট গণনা করার আগে এই খেলাটি বেশ কয়েকটি রাউন্ড খেলা হয়। সর্বোচ্চ পয়েন্টসহ খেলোয়াড় গেমটি জিতবে।
বিভিন্নতা 
চিটগুলো রাজা, রানি, চোর, পুলিশ হতে পারে। পুলিশ চিট পাওয়া ব্যক্তি ঘোষণা করেন যে তিনিই পুলিশ এবং অন্য ৩ খেলোয়াড়ের মধ্য থেকে তাকে চোরকে সন্ধান করতে হবে। যদি আরও খেলোয়াড় খেলতে চান তবে মন্ত্রী ও সৈনিককের মতো অতিরিক্ত চিটস যুক্ত করতে হবে ও বিভিন্ন পয়েন্টও যুক্ত করা হবে। রাজার সর্বোচ্চ পয়েন্টের পরে রয়েছে রানির পয়েন্ট। পুলিশ চোরের পরিচয় সঠিকভাবে অনুমান করে কিনা তার ভিত্তিতে পুলিশকে বা চোরকে পয়েন্ট দেওয়া হয়।
আশরফি খানম

কুমারী বেবি নামে পরিচিত আশরাফি খানম ছিলেন এক বাঙালি সংগীতশিল্পী যিনি নজরুল গীতিতে একজন বিশেষজ্ঞ। তিনিই প্রথম মহিলা বাঙালি মুসলিম যে তার গান ফোনোগ্রাফের রেকর্ডে রেকর্ড করেছিলেন।
আশরাফি খানম ব্রিটিশ রাজের পূর্ব বাংলার মানিকগঞ্জের সিংগাইর উপজেলার পারল-নওহাদ্দায় একটি ভালো পরিমাণ জমির মালিক পরিবারে জন্মগ্রহণ করেছিলেন। তার বাবা, আলী আহমাদ হামিদুল্লাহ খান এবং দাদা মুয়াজ্জাম হুসেন খান উভয়ই সংগীতের পৃষ্ঠপোষক ছিলেন, যারা সংগীতের প্রতি গভীরভাবে আগ্রহী ছিলেন। তারা তার শৈশবকালে সংগীতের জন্য তাকে প্রশংসা, সমর্থন এবং উৎসাহিত করেছিলেন। তিনি তার পরিবারের সহায়তায় অল্প বয়সেই সংগীত অধ্যয়ন করেছিলেন।
খানম তার খালা বেগম বদরুন্নেছা আহমেদের সাথে পশ্চিমবঙ্গের কলকাতায় চলে আসেন। তিনি কলকাতায় সহজলভ্য সুযোগগুলির সাথে তার সংগীতকে আরও প্রশস্ত করতে চেয়েছিলেন। তিনি নজরুল গীতি নিয়ে পড়াশোনা করেছেন, কাজী নজরুল ইসলামের লেখা গান। তিনি বাংলাদেশের ভবিষ্যতের জাতীয় কবি কাজী নজরুল ইসলামের অধীনে পড়াশোনা করেছেন। তিনি কুমারী বেবি ছদ্মনামটি ব্যবহার শুরু করেছিলেন। ১৯৩৪ সালে তিনি কলকাতার টুইন ব্রাদার্স স্টুডিওতে ফোনোগ্রাফের রেকর্ডে চারটি নজরুল গীতি রেকর্ড করেছিলেন।
কাজান খান ইবনে ইয়াসাউর

কাজান (মৃত্যু ১৩৪৬) ১৩৪৩ সালে তার মৃত্যুর আগ পর্যন্ত চাগতাই খানাতের খান ছিলেন।
কাজান ছিলেন চাগতাই রাজপুত্র ইয়াসাউর এর পুত্র যিনি ১৩১০ এর দশকে বিদ্রোহ করেছিলেন। সিংহাসনে আরোহণের পরে, তিনি "ইউলুসের" মধ্যে তার শক্তি বৃদ্ধি করার চেষ্টা করেছিলেন। এই পদক্ষেপগুলো আভিজাতদের ক্রোধ উস্কে দেয়। ফলে তারা কারাউনাস আমির কাজাঘানকে সমর্থন দেন। তারা দুজন ১৩৪৫ সালে যুদ্ধে লিপ্ত হয়েছিলেন। আয়রন গেটসের উত্তরে একটি যুদ্ধে কাজাঘান পরাজিত হয়েছিল। পরাজিত ও আহত কাজাঘান পিছু হঠেন, কিন্তু কাজান কারশিতে তার প্রাসাদে শীতকালীন সময় ব্যয় করার সিদ্ধান্ত নেয়। যার ফলে কাজাঘান তার বাহিনীকে পুনর্গঠনের সুযোগ পাায়। পরের বছর তিনি আবার কাজানের সেনাবাহিনীর সাথে যুদ্ধ করেছিলেন এবং এবার এটিতে তিনি পরাজিত হয়েছিলেন; যুদ্ধে কাজান নিহত হন।
কাজানের মৃত্যুকে ট্রান্সোক্সিয়ানাতে চাগাতাই পরিবারের কার্যকর ক্ষমতার সমাপ্তি হিসেবে চিহ্নিত করা হয় (১৩৬০ থেকে ১৩৬৩ সাল পর্যন্ত সংক্ষিপ্ত সময় ছাড়া); আমিররা "ইউলুসদের" নিয়ন্ত্রণ দখল করে এবং "খানরা" কেবল নামেই রাজত্ব করেন। পরবর্তী খান দানিশমেন্দজি ইউলুসদের কার্যকর নেতা কাজাঘানের হাতের পুতুলে পরিণত হন।
ওণম্

ওণম বা ওণং () দক্ষিণ ভারতের কেরল রাজ্যের মলয়ালি জাতির মাঝে পালিত ধান কাটার একটি বাৰ্ষিক উৎসব। এটি একটি কৃষিভিত্তিক উৎসব। কেরলে প্ৰচলিত মলয়ালম দিনপঞ্জী পঞ্চাঙ্গম অনুসারে চিঙ্গম মাসের ২২তম নক্ষত্ৰ তিরুবোণমের দিনে ওণম পালন করা হয়। গ্রেগরীয় বর্ষপঞ্জি অনুসারে যা আগস্ট–সেপ্টেম্বর মাসে অনুষ্ঠিত হয়। জনশ্রুতি অনুসারে, রাজা মহাবলির স্মরণে এই উৎসবটি উদ্‌যাপিত হয় এবং বিশ্বাস করা হয় যে তার আত্মা ওণমের সময়ে কেরল ভ্ৰমণে আসে।
এটি কেরল ও কেরলের বাইরে মলয়ালি জনগোষ্ঠীর অন্যতম বার্ষিক ও বৃহৎ ফসলি উৎসব এবং বিষু এবং তিরুবাতিরের পাশাপাশি তিনটি প্রধান হিন্দু উৎসবের একটি। এটি বেশ উদ্যম ও আয়োজনের সাথেই পালন করা হয়। ওণমের আয়োজনগুলোর মধ্যে রয়েছে বল্লম কলি (নৌকা বাইচ), পুলিক্কলি (বাঘ নৃত্য), পূকলম নামক ফুলের আলপনা, ওণতপ্পন (পূজা), ওণম কলি, রশি টানা, তম্বি তুলল (মেয়েদের নৃত্য), কুম্মাট্টিকলি (মুখোশ নৃত্য), ওণতল্লু (রণকলা/মার্শাল আর্টস), ওণবিল্লু (বাদ্যযন্ত্র), কজচক্কুল (উদ্ভিদ উৎসর্গ), ওণপত্তন (বিশেষ পোশাক/সাজ), অত্তচ্চময়ম (লোকনৃত্য ও গীত) এবং অন্যান্য উদ্‌যাপন। এটি মালয়ালি জনগোষ্ঠীর নববর্ষের দিন।
উত্তরাষাঢ়া বা ওণমের আগের দিনটি থেকে মোট চার দিন কেরলে সরকারি ছুটির দিন হিসেবে স্বীকৃত। কেরলের রাজধানী তিরুবনন্তপুরম বা ত্রিবান্দ্রমের প্ৰায় ৩০টি স্থানে বৃহৎ পরিসরে ওনাম উদযাপিত হয়। এটি বিশ্বজুড়ে ছড়িয়ে থাকা সকল মলয়ালি প্রবাসীরাও উদ্‌যাপন করেন। এর উৎস হিন্দুধৰ্মের সঙ্গে সম্পৃক্ত বলে বিবৃত হলেও কালের পরিক্রমায় ওণম কেরলের সকল সম্প্ৰদায়ের একটি সাংস্কৃতিক মহোৎসবে পরিণত হয়েছে।
সিংহপেরুমালকোয়িল

সিংহপেরুমালকোয়িল দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে চেঙ্গলপট্টু ও মারাইমালাইনগর শহরদ্বয়ের মাঝে অবস্থিত একটি জনগণনা শহর। ২০০১ খ্রিস্টাব্দে শহরটির জনসংখ্যা ছিলো ৮,০৫৭ জন৷
বিষ্ণুর অবতার নৃসিংহকে উৎসর্গ করে নির্মিত পাঠলাদ্রি মন্দিরটি এই শহরেই অবস্থিত৷ চেন্নাই থেকে চেঙ্গলপট্টুগামী অংশে গ্র্যানন্ড সাদার্ন ট্রাঙ্ক রোড বা ৪৫ নং জাতীয় সড়কের নিকটেই এটি রয়েছে৷
শিবের নামে উৎসর্গীকৃত দুটি জোড়া মন্দির তথা ঔষধীশ্বর এবং কচ্ছপেশ্বর মন্দিরদুটি রয়েছে নিকটবর্তী তিরুকচুরে অবস্থিত৷ এদুটি ষষ্ঠ শতাব্দীতে তেবারম উল্লিখিত ২৭৫ টি পাঠল প্রাপ্ত স্থলম তোণ্ডাইনাড়ু শিবমন্দিরের তালিকাভুক্ত৷
এই অঞ্চলটিতে রয়েছে চেন্নাই শহরতলি রেলওয়ের সিংহপেরুমালকোয়িল রেলওয়ে স্টেশন৷
২০১১ খ্রিটাব্দে ভারতের জনগণনা অনুযায়ী সিংহপেরুমালকোয়িলের মোট জনসংখ্যা ১৩,৫৬৬ জন, যেখানে ৬,৭৭৯ জন পুরুষ ও ৬,৭৮৭ জন নারী৷ অর্থাৎ প্রতিহাজার পুরুষে ১০০১ জন নারীর বাস৷ মোট পরিবার সংখ্যা ৩,৫২০ টি৷ ছয় বছর অনূর্ধ্ব শিশু সংখ্যা ১,৬৬৮, যা মোট জনসংখ্যার ১২.৩০ শতাংশ৷ সিংহপেরুমালকোয়িলের মোট সাক্ষরতার হার ৮৬.৯৬ শতাংশ, যেখানে পুরুষ সাক্ষরতার হার ৯৩.২৪ শতাংশ ও নারী সাক্ষরতার হার ৮০.৬৬ শতাংশ৷
বাংলাদেশ ব্লেড ফ্যাক্টরী লিমিটেড

বাংলাদেশ ব্লেড ফ্যাক্টরী লিমিটেড হল বাংলাদেশ ইস্পাত ও প্রকৌশল করপোরেশনের অধীনস্থ বাংলাদেশ সরকারের মালিকানাধীন একটি সংস্থা। এটি রেজার ব্লেড উৎপাদন করে। "কোম্পানি আইন ১৯১৩" অনুযায়ী প্রতিষ্ঠানটি ১৯৮৬ সালে পাবলিক লিমিটেড কোম্পানি হিসেবে নিবন্ধিত হয়। সাইদুর রহমান বাংলাদেশ ব্লেড ফ্যাক্টরী লিমিটেডের বর্তমান ব্যবস্থাপনা পরিচালক।
১৯৭৬ সালে, বাংলাদেশ সরকার বাংলাদেশে একটি ব্লেড উৎপাদন কারখানা স্থাপনের জন্য যুক্তরাজ্য ভিত্তিক উইলকিনসন সোর্ড কোম্পানির সাথে একটি চুক্তির প্রস্তাব করে। প্রস্তাব পর্যালোচনা শেষে ২৭ এপ্রিল ১৯৭৯ সালে উইলকিনসন সোর্ডের সাথে বাংলাদেশ ইস্পাত ও প্রকৌশল কর্পোরেশন একটি চুক্তি স্বাক্ষর করে। চুক্তি মোতাবেক বাংলাদেশ ইস্পাত ও প্রকৌশল কর্পোরেশন ১৯৭৯ সালে একটি প্রকল্প প্রস্তাব শিল্প মন্ত্রণালয়ে প্রেরণ করে। পরে পরিকল্পনা কমিশনের অনুমোদন নিয়ে শিল্প মন্ত্রণালয় একটি ব্লেড ফ্যাক্টরী স্থাপনের জন্য ১৯৮০ সালে প্রকল্পটি অনুমোদন করে। ১৯৮০ সালে কারখানার নির্মাণ কাজ শুরু হয়। ১৯৮৫ সালে কারখানাটি বাণিজ্যিক উৎপাদন শুরু করে।
১৯৮০-এর দশকে বাংলাদেশের ডাবল এজড সেফটি ব্লেডের মার্কেটে কোম্পানিটির সবচেয়ে বেশি শেয়ার ছিল। বেসরকারি কোম্পানিগুলি বাজারে প্রবেশ করলে, ২০০০ সালের পর থেকে এর মার্কেট শেয়ারে পতন ঘটে। তারপর থেকে কোম্পানিটির উৎপাদন এবং রাজস্ব কমে গেছে। ২০১৩-১৪ আর্থিক বছরে এটি ৭.৬ কোটি ব্লেড উৎপাদন করে, ২০১৯-এ যা কমে ৪.৭ কোটিতে দাঁড়ায়। বিপুল সংখ্যক বেসরকারি কোম্পানি থাকায়, সেন্টার ফর পলিসি ডায়ালগ সরকারি এই কারখানাটি বন্ধ করে দিতে সুপারিশ করেছে। তারা এছাড়াও কারখানাটিকে একটি শিল্প পার্কে পরিণত করার সুপারিশ করে।
২০১০ সালে বাংলাদেশ সরকার ঢাকা স্টক এক্সচেঞ্জে কোম্পানিটির লোড শেয়ার বন্ধ করার পরিকল্পনা ঘোষণা করেছিল। ২০১৮ সালের ডিসেম্বরে বাংলাদেশ সরকার কোম্পানিটির আধুনিকীকরণের পরিকল্পনা ঘোষণা করে।
মাঘী

মাঘী হল পৌষ বা মকর সংক্রান্তির হিন্দু উৎসবের একটি আঞ্চলিক নাম যা পাঞ্জাব এবং হিমাচল প্রদেশে উদযাপিত হয়। হিমাচলে উৎসবটি 'মাঘী সাজি' বা 'মাঘ র সাজ' নামেও পরিচিত। এটি হিন্দু বর্ষপঞ্জির মাঘ মাসের প্রথম দিনে পালন করা হয়। এটি জনপ্রিয় শীতকালীন লোক-উৎসব লোহরিকে অনুসরণ করে। লোহরির পরের দিন এর সকালটিকে হিন্দুরা পুকুর এবং নদীতে পুণ্যস্নান করার জন্য একটি শুভ উপলক্ষ হিসাবে দেখেন।
পৌষ সংক্রান্তি (বা পোঙ্গল) ভারতীয় উপমহাদেশের বিভিন্ন অংশে হিন্দুদের দ্বারা উদযাপিত হয়। এটি সর্বদা বিক্রম সংবৎ বা বিক্রমী বর্ষপঞ্জির মাঘ মাসের প্রথম দিনে উদযাপিত হয়। মাঘী উৎসবে, সূর্য যখন মকর রাশিতে প্রবেশের জন্য উত্তর দিকে যাত্রা করে তখন হিন্দুরা গঙ্গায় স্নান করেন। তবে যদি গঙ্গায় স্নান করা সম্ভব না হয় তবে তাঁরা অন্য কোনও নদীনালা, খাল বা পুকুরে স্নান সেরে নেন। উত্তর ভারতে বিশেষ করে পাঞ্জাব অঞ্চলে এটি লোহরি উৎসবকে অনুসরণ করে তার পর দিন পালন করা হয়।
মাঘী হিমাচল প্রদেশের কিছু কিছু জায়গায় 'মাঘা রা সাজা' নামেও সমধিক পরিচিত। পাহাড়ি এলাকার মাঘ সবচেয়ে শীতল মাস হওয়ায় এসময় কৃষি ও চাষবাস অনেকটা স্থিমিত হয়ে আসে, এই প্রেক্ষাপট থেকেই হিন্দুরা এই মাসটিকে অগ্নি দেবতার উপাসনার জন্য উৎসর্গ করেন। হিমাচলের গ্রামগুলোতে, লোহরি রাতও মাঘী উদযাপনের একটি অংশ যা সাধারণে "মাসান্ত" হিসাবে পরিচিত। মাঘীর সাথে সম্পর্কিত অন্য একটি আচারের নাম হল "মদ্রেইসন পূজা", এসময় বাড়িঘর পরিষ্কার ও সজ্জিত করা হয়।
বিদ্যানগর কলেজ

বিদ্যানগর কলেজ ১৯৬৩ সালে প্রতিষ্ঠিত ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বিষ্ণুপুর ২ নং উন্নয়ন ব্লকের বিদ্যানগরে অবস্থিত স্নাতকস্তরের মহাবিদ্যালয়। কলেজটি কলকাতা বিশ্ববিদ্যালয় দ্বারা অনুমোদিত।
কলকাতা মহানগরীর প্রাণকেন্দ্র হতে ৩০ কিলোমিটার দূরত্বে দক্ষিণ-পশ্চিম শহরতলীতে অবস্থিত এই কলেজটি ১৯৬৩ সালের ২৯ শে জুলাই প্রতিষ্ঠিত হয়েছিল। স্থানীয় যুববৃন্দের সামগ্রিক বিকাশের জন্য দূরদর্শী সমাজসেবী ও শিক্ষাব্রতী স্বর্গত ধীরেন্দ্রনাথ বেরা ও স্বর্গত হরেন্দ্রনাথ মজুমদারের ঐকান্তিক প্রচেষ্টায় কলেজটির স্থাপনা সম্ভব হয়েছিল। প্রথমে কলেজটির বাড়িঘর কিছুই ছিল না। সাতজন শিক্ষক ও সত্তরজন ছাত্র নিয়ে কলেজটির সূত্রপাত। প্রথম অধ্যক্ষ ছিলেন সুশীলকুমার চট্ট্যোপাধ্যায়। প্রসঙ্গত উল্লেখযোগ্য এই যে, কলেজ সূত্রপাতের সময় থেকেই ভারতের ত্রয়োদশ রাষ্ট্রপতি প্রণবকুমার মুখাপাধ্যায় এই কলেজের রাষ্ট্রবিজ্ঞানের অধ্যাপক (১৯৬৩ - ১৯৬৯) ছিলেন। তারই প্রচেষ্টায় কলেজের প্রেক্ষাগৃহ, প্রশাসনিক ভবনসহ তিনটি ভবন নির্মিত হয়। ২০১৩ সালের জানুয়ারি মাসে এগুলির শিলান্যাস ও ২০১৬ সালের ৭ ই জানুয়ারি উদ্বোধন করেন ভারতের রাষ্ট্রপতি প্রণব মুখোপাধ্যায়। প্রথমে কলা বিভাগের পঠনপাঠন দিয়ে পড়াশোনা শুরু হলেও বর্তমানে কলা, বিজ্ঞান ও কমার্স বিভাগের সাম্মানিকসহ প্রধান বিষয়ে শিক্ষাদানে ব্যবস্থা আছে।
বিদ্যানগর কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
রমেশ মেন্ডিস

ওয়ানিগামুনি রমেশ তারিন্ডা মেন্ডিস (; জন্ম: ৭ জুলাই, ১৯৯৫) আম্বালাঙ্গোডা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। জানুয়ারি, ২০২১ সালে শ্রীলঙ্কা দলের পক্ষে আন্তর্জাতিক ক্রিকেটে প্রথম খেলেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ডাম্বুলা, ক্যান্ডি, মুরস স্পোর্টস ক্লাব ও সিংহলিজ স্পোর্টস ক্লাবের প্রতিনিধিত্ব করেন রমেশ মেন্ডিস। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি।
আম্বালাঙ্গোডার ধর্মসোকা কলেজে অধ্যয়ন করেছেন তিনি। ২০১৫ সাল থেকে রমেশ মেন্ডিসের প্রথম-শ্রেণীর খেলোয়াড়ী জীবন চলমান রয়েছে।
মার্চ, ২০১৮ সালে ক্যান্ডি দলের পক্ষে সুপার ফোর প্রভিন্সিয়াল টুর্নামেন্ট খেলার জন্যে মনোনীত হন। পরের মাসে তাকে একই দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে রাখা হয়। আগস্ট, ২০১৮ সালে ডাম্বুলা দলের সদস্যরূপে এসএলসি টি২০ লিগে খেলার জন্যে মনোনীত করা হয়।
২০১৮-১৯ মৌসুমের প্রিমিয়ার লিগ টুর্নামেন্টে মুরস স্পোর্টস ক্লাবের পক্ষে সর্বোচ্চ রান সংগ্রাহকের মর্যাদা প্রাপ্ত হন। নয় খেলায় অংশ নিয়ে ৬১২ রান সংগ্রহ করেন তিনি। এছাড়াও, ঐ প্রতিযোগিতায় দলের পক্ষে সর্বোচ্চ উইকেট সংগ্রাহকে পরিণত হন। নয় খেলায় তিনি ৩০টি ডিসমিসাল ঘটান।
মার্চ, ২০১৯ সালে ডাম্বুলা দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে নামাঙ্কিত হন। নভেম্বর, ২০১৯ সালে বাংলাদেশে অনুষ্ঠিতব্য এসিসি এমার্জিং টিমস এশিয়া কাপে অংশ নেয়ার উদ্দেশ্যে তাকে শ্রীলঙ্কা দলের সদস্য করা হয়। জানুয়ারি, ২০২০ সালে প্রথম-শ্রেণীর ক্রিকেট প্রতিযোগিতা প্রিমিয়ার লিগ টুর্নামেন্টের উদ্বোধনী দিনে নিজস্ব প্রথম দ্বি-শতরানের ইনিংস খেলেন। মুরস স্পোর্টস ক্লাবের পক্ষে ২০৫ রান সংগ্রহ করেন তিনি। এরপর, তিনি ঐ সংগ্রহকে অপরাজিত ৩০০ রানে নিয়ে যান। অক্টোবর, ২০২০ সালে লঙ্কা প্রিমিয়ার লিগের উদ্বোধনী আসরে খেলার জন্যে ডাম্বুলা ভাইকিংয়ের সদস্য করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রমেশ মেন্ডিস। ২২ জানুয়ারি, ২০২১ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।এখনো তাকে কোন ওডিআই কিংবা টি২০আইয়ে অংশগ্রহণের সুযোগ দেয়া হয়নি।
জানুয়ারি, ২০২১ সালে সফরকারী ইংল্যান্ড দলের বিপক্ষে খেলার জন্যে শ্রীলঙ্কার টেস্ট দলের সংরক্ষিত তালিকায় তাকে রাখা হয়। ২২ জানুয়ারি, ২০২১ সালে গালেতে অনুষ্ঠিত সিরিজের দ্বিতীয় টেস্টে তার অভিষেক পর্ব সম্পন্ন হয়। অশান্ত ডিমেলের কাছ থেকে টেস্ট ক্যাপ লাভ করেন।
রুচিরা পাণ্ডা

রুচিরা পাণ্ডা (জন্ম: ২১ অক্টোবর, ১৯৭৫) একজন উত্তর ভারতীয় শাস্ত্রীয় কণ্ঠশিল্পী এবং পণ্ডিত মানস চক্রবর্তীর শিষ্য। তিনি কোটালি ঘরানার বর্তমান মশালচী (টর্চ বিয়ারার)।
তিনি খয়াল, ঠুমরী, টপ্পা, টপ-খয়াল, নির্গুণি ভজন এবং ঝুলা, বিরহা, চৈতি, কজরি, পতঝর, জাড় কে গীত, পসর কে গীত সহ অন্যান্য আধা শাস্ত্রীয় ঘরানার গানের একজন উদ্গাতা। তিনি একজন একক কণ্ঠশিল্পী এবং সুরকার যিনি ভারত, মার্কিন যুক্তরাষ্ট্র, কানাডা এবং ইউরোপে আয়োজিত সমস্ত প্রধান ভারতীয় ধ্রুপদী উৎসবে সঙ্গীত পরিবেশন করেন। 
পাণ্ডা ইন্ডিয়ান কাউন্সিল ফর কালচারাল রিলেশনস (আইসিসিআর) এর একজন প্রতিষ্ঠিত তালিকাভুক্ত শিল্পী, স্পিক ম্যাকাই, ভারত সরকারের সংস্কৃতি মন্ত্রকের ফেলো এবং অল ইন্ডিয়া রেডিওর একজন "এ" গ্রেড শিল্পী।
রুচিরা পাণ্ডা কলকাতার হলি চাইল্ড স্কুল ফর গার্লস-এ পড়াশোনা করেছিলেন। তারপর তিনি লেডি ব্র্যাবোর্ন কলেজ থেকে স্নাতক এবং যাদবপুর বিশ্ববিদ্যালয় থেকে অর্থনীতিতে স্নাতকোত্তর করেছেন।
রুচিরা পাণ্ডা পারম্পরিক - দ্য ট্র্যাডিশন নামের একটি অলাভজনক সংঘের প্রতিষ্ঠাতা যেটি শিক্ষা, স্বাস্থ্য এবং শিল্প ও সংস্কৃতি খাতে বিভিন্ন কার্যক্রম পরিচালনা করে। তিনি কবিতা এবং চিত্রকলায় আগ্রহী।
রুচিরা পাণ্ডা ১৯৯৮-৯৯ সালে ডোভার লেন সংগীত সম্মেলন/একাডেমি আয়োজিত প্রতিভা অনুসন্ধান প্রতিযোগিতায় দুটি বিভাগ জিতেছিলেন। একই বছর সেরা কণ্ঠশিল্পী হিসেবে ওস্তাদ আমির খান পুরস্কার, সেরা তরুণ প্রতিভার জন্য এইচএমভি পুরস্কার এবং ঠুমরীর জন্য রোতু সেন স্মৃতি পুরস্কার লাভ করেছিলেন। ভারত সরকারের মানবসম্পদ উন্নয়ন মন্ত্রকের সংস্কৃতি বিভাগ ১৯৯৮-৯৯ সালে তাকে হিন্দুস্তানী সংগীত-ক্ষেত্রে একটি বৃত্তি প্রদান করে। তিনি পাটনার মাতৃ উদ্বোধন আশ্রম থেকে সংগীত কলারত্ন পুরস্কার পেয়েছিলেন। ভারত সরকারের সংস্কৃতি মন্ত্রক ২০০৮-০৯ সালে তাকে হিন্দুস্তানী সংগীত-ক্ষেত্রে একটি জুনিয়র ফেলোশিপ প্রদান করেছিল। ২০০৯-১০ সালে সল্টলেক কালচারাল অ্যাসোসিয়েশন থেকে তিনি "যদুভট্ট পুরস্কার" এবং রজতজয়ন্তী উদ্‌যাপন (২০১ -১২) উপলক্ষে একই সমিতি থেকে "সংগীত সম্মান" পেয়েছিলেন।
সরকারি ফজলুল হক কলেজ

সরকারি ফজলুল হক কলেজ বাংলাদেশের বরিশাল জেলার বানারীপাড়া উপজেলার অন্তর্গত একটি সরকারি শিক্ষাপ্রতিষ্ঠান। ১৯৪০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৪০ সালে উচ্চ মাধ্যমিক কলেজ হিসেবে প্রতিষ্ঠিত হয়। ১৯৪০ সালে এতে বি.এ(পাস) কোর্স ও ২০১৩ সালে স্নাতক সম্মান কোর্স চালু করা হয়।
জব্বলপুর জেলা

জব্বলপুর জেলা মধ্যপ্রদেশ রাজ্যের একটি জেলা। জব্বলপুর শহরটি জেলার প্রশাসনিক সদরদপ্তর।
জেলার আয়তন ৫,১৯৮ বর্গ কিলোমিটার। ২০১১ এর আদমশুমারি হিসাবে জনসংখ্যা ২,৪৬৩,২৮৯ এবং এটি ইন্দোর এর পরে, মধ্য প্রদেশের জেলাগুলির [৫০] মধ্যে সর্বাধিক জনবহুল জেলা।
জব্বলপুর জেলা মধ্য প্রদেশের মহাকোশাল অঞ্চলে অবস্থিত, নর্মদা এবং পুত্র নদীর বিভাজনের মধ্যে, তবে বেশিরভাগই নর্মদা উপত্যকার মধ্যে, যা এখানে মার্বেল শিলা নামে পরিচিত বিখ্যাত ঘাট দিয়ে প্রবাহিত হয় এবং ৩০ ফুট পড়ে যায়। শৈলপ্রান্তের উপর দিয়ে (" ধুয়ান ধর ", বা কুয়াশাচ্ছন্ন অঙ্কুর)।
এটি উত্তর-পূর্ব এবং দক্ষিণ-পশ্চিমে প্রবাহিত একটি দীর্ঘ সরু সমভূমি নিয়ে গঠিত এবং উচ্চভূমিগুলির চারপাশে বন্ধ রয়েছে। এই সমভূমি, যা নর্মদার মহান উপত্যকা থেকে একটি শাখা গঠন করে, এটি কালো এবং তুলো মাটির সমৃদ্ধ পলল জমা দিয়ে এর পশ্চিম এবং দক্ষিণ অংশে ঢাকা পড়েছে। জব্বলপুর শহরে, মাটি কালো তুলোর মাটি এবং পৃষ্ঠের কাছাকাছি জলের প্রচুর পরিমাণে। উত্তর ও পূর্বটি পুত্র নদী অববাহিকার অন্তর্গত, গঙ্গা এবং যমুনা এর একটি শাখা, নর্মদা অববাহিকার দক্ষিণ ও পশ্চিমে। জেলাটি মুম্বাই থেকে কলকাতা এবং কাটনি মোড়ের সাথে মিলিত দুটি অন্যান্য লাইনের শাখা দ্বারা প্রধান রেলপথ দ্বারা বিভক্ত।
জেলাটি জব্বলপুর বিভাগ এর অন্তর্গত। এর গড় উচ্চতা হল ৪১১ মিটার (১৩৪৮ ফুট)।
ডোমিনিকা জাতীয় ফুটবল দল

ডোমিনিকা জাতীয় ফুটবল দল () হচ্ছে আন্তর্জাতিক ফুটবলে ডোমিনিকার প্রতিনিধিত্বকারী পুরুষদের জাতীয় দল, যার সকল কার্যক্রম ডোমিনিকার ফুটবলের সর্বোচ্চ নিয়ন্ত্রক সংস্থা ডোমিনিকা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩২ সালে, ডোমিনিকা প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকায় অনুষ্ঠিত উক্ত ম্যাচে ডোমিনিকা মার্তিনিককে ১–০ গোলের ব্যবধানে পরাজিত করেছে।
১২,০০০ ধারণক্ষমতাবিশিষ্ট উইন্ডসর পার্কে "লস পেরিকোস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডোমিনিকার রাজধানী রোজোয় অবস্থিত। বর্তমানে এই দলের ম্যানেজারের দায়িত্ব পালন করছেন রাজেশ লাচ্ছু এবং অধিনায়কের দায়িত্ব পালন করছেন ফারে পেতিত-ক্যানেলের গোলরক্ষক গ্লেনসন প্রিন্স।
ডোমিনিকা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ডোমিনিকা এপর্যন্ত একবারও অংশগ্রহণ করতে সক্ষম হয়নি।
গ্লেনসন প্রিন্স, চ্যাড বার্ট্রান্ড, ম্যালকম জোসেফ, জুলিয়ান ওয়েড এবং কার্লসন বেঞ্জামিনের মতো খেলোয়াড়গণ ডোমিনিকার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১০ সালের নভেম্বর মাসে প্রকাশিত র‌্যাঙ্কিংয়ে ডোমিনিকা তাদের ইতিহাসে সর্বপ্রথম সর্বোচ্চ অবস্থান (১২৮তম) অর্জন করে এবং ২০০৯ সালের জুলাই মাসে প্রকাশিত র‌্যাঙ্কিংয়ে তারা ১৯৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডোমিনিকার সর্বোচ্চ অবস্থান হচ্ছে ৫৯তম (যা তারা ১৯৩৮ সালে অর্জন করেছিল) এবং সর্বনিম্ন অবস্থান হচ্ছে ১৯৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
নূরুল আনোয়ার (বই)

নূরুল আনোয়ার ( আরবি : نور الأنوار ; ইংরেজি : "Nur-ul-Anuwar") হল ইসলামি শরিয়াতের একটি জ্ঞানশাস্ত্রীয় প্রসিদ্ধ গ্রন্থ যা উসুলে ফিকহ সম্পর্কিত। এটিতে চার প্রকারের আইনশাস্ত্রের সংজ্ঞা, বিধান রীতি রয়েছে। এর লেখক হলেন শায়খ আহমদ মোল্লা জিউন। তিনি একজন ভারতীয় মুসলিম পণ্ডিত । গ্রন্থটি মূলত ইসলামি আইনশাস্ত্রের নীতি নিয়ে প্রণীত বিখ্যাত গ্রন্থ "আল-মানার"-এর ভাষ্য । আর "আল-মানার"-এর রচয়িতা আবুল বারাকাত আবদুল্লাহ বিন আহমদ যিনি হাফিজ-উদ্দিন নাসফি নামেও পরিচিত। "নূরুল আনোয়ার" গ্রন্থটি মোল্লা জিউন মক্কায় হজ্জের সফরে রচনা করেছিলেন ।
পরবর্তীতে এই বইটির উপর অনেকেই হাশিয়া ও শরাহ (ব্যাখ্যাগ্রন্থ) লেখেন। এদের মধ্যে উল্লেখযোগ্য হল :
লোহরি

লোহরি একটি জনপ্রিয় শীতকালীন লোক-উৎসব যা মূলত ভারতীয় উপমহাদেশে উদযাপিত হয়। লোহরি উৎসব সম্পর্কে একাধিক কিংবদন্তি ও তাৎপর্য রয়েছে এবং এগুলোর বেশিরভাগই উৎসবটিকে পাঞ্জাব অঞ্চলের সাথে সম্পৃক্ত বলে ইঙ্গিত করে। অনেকেই বিশ্বাস করে যে এই উৎসবটি দক্ষিণায়ণের শেষ সূচিত করে। ভারতীয় উপমহাদেশের উত্তর অঞ্চলের হিন্দু ও শিখ ধর্মাবলম্বীরা লোহরিকে শীতের শেষ বলে চিহ্নিত করে। তারা এটিকে লম্বা দিনের আগমন এবং সূর্যের উত্তরায়ণকে স্বাগত জানানোর ঐতিহ্য বলে মনে করে। এটি চান্দ্র-সৌর বিক্রম সংবৎ (সৌর-চান্দ্র বিক্রমী বর্ষপঞ্জি) সৌর অংশ অনুযায়ী মকর বা পৌষ সংক্রান্তির আগের রাতে পালন করা হয়। এই উৎসব মাঘী নামেও পরিচিত এবং প্রতি বছর এটি প্রায় একই তারিখে (১৩ জানুয়ারি) পড়ে।
ভারতের পাঞ্জাব, জম্মু ও কাশ্মীরের জম্মু অঞ্চল এবং হিমাচল প্রদেশে লোহরি একটি সরকারি ছুটির দিন হিসেবে স্বীকৃত। উৎসবটি দিল্লি এবং হরিয়ানায়ও উদযাপিত হয় তবে তা কোনো সরকার ঘোষিত (গেজেটেড) ছুটি নয়। এই সমস্ত অঞ্চলের হিন্দু, শিখ এবং মুসলমানরা এই উৎসবটি পালন করে। পাকিস্তানের পাঞ্জাবে এটি সরকারিভাবে পালন করা হয় না, তবে খ্রিস্টান, হিন্দু, শিখ এবং কিছু মুসলমানেরা পাঞ্জাবের গ্রামাঞ্চলে এবং ফয়সালাবাদ ও লাহোর শহরে উৎসবটি পালন করে থাকে।
লোহরি উৎসব মূলত বিক্রম সংবতের সাথে যুক্ত এবং ভারতবর্ষের অন্যান্য অঞ্চলে মকর সংক্রান্তি হিসাবে মাঘী উৎসব উদযাপনের আগের দিন এটি উদযাপিত হয়। লোহরি সর্বদা পৌষ মাসে পড়ে এবং সৌর-চান্দ্র পাঞ্জাবী দিনপঞ্জিকার সৌর অংশ অনুসারে নির্ধারণ করা হয় যা বেশিরভাগ বছরেই গ্রেগরীয় বর্ষপঞ্জির ১৩ই জানুয়ারির কাছাকাছি হয়।
জ্যোতি হেগড়ে

জ্যোতি হেগড়ে ধ্রুপদী ঘরানার একজন রুদ্রবীণা ও সেতার শিল্পী। তিনি ১২ বছর বয়স থেকে সংগীত চর্চা করেছেন এবং ধরওয়াদের কর্ণটাক বিশ্ববিদ্যালয় থেকে সংগীতে স্নাতকোত্তর অর্জন করেছেন। তিনিই হলেন বিশ্বের রুদ্রবীণার প্রথম মহিলা বাদ্যকর। তিনি আকাশবাণী-এর রুদ্রবীণা ও সেতার "গ্রেড-এ" শিল্পী এবং নিয়মিত কনসার্টের জন্য অংশগ্রহণ করেছেন।
তাঁর রেকর্ডিং আছে Rare Instruments - Rudra Veena (ASA Music, 2012)।
তিনি জি.এস হেগড়ে সাথে বিবাহিত এবং একটি পুত্রসন্তান রয়েছে।
জ্যোতি হেগড়ে পুরস্কার পেয়েছেন- নাদ নিধি পুরস্কার (Naada Nidhi award), কলা চেতনা ও ধ্রুপদমণি।
আহমেদ ইকবাল হায়দার

আহমেদ ইকবাল হায়দার একজন বাংলাদেশী নাট্য নির্দেশক। ২০১২ সাল পর্যন্ত তিনি মোট ৫৬টি নাটক পরিচালনা করেছেন। বর্তমানে তিনি থিয়েটার ইনস্টিটিউট চট্টগ্রামের আর্টিস্টিক পরিচালক হিসেবে দায়িত্ব পালন করছেন। নাট্যজগতে অবদানের স্বীকৃতি স্বরূপ ২০২১ সালে তিনি শিল্পকলায় (নাটক) একুশে পদক লাভ করেন।
আহমেদ ইকবাল হায়দারের জন্ম চট্টগ্রাম জেলার পটিয়া উপজেলার সুচক্রদণ্ডী গ্রামে। তার বাবা কায়কোবাদ আহমেদ ও মা জেবুন্নেছা বেগম। ছয় ভাই ও এক বোনের মধ্যে তিনি চতুর্থ। আবদুল করিম সাহিত্যবিশারদ ও ড. আহমদ শরীফ আহমেদ ইকবাল হায়দারের নিকটাত্মীয়।
১৯৭৫ সালে তার নাট্য জীবনে আত্মপ্রকাশ ঘটে। চট্টগ্রামের ‘তির্যক’ নাট্যদলের দলপ্রধান তিনি।
হায়দার আন্তর্জাতিক থিয়েটার ইনস্টিটিউট বাংলাদেশের সাংগঠনিক সম্পাদক এবং তিনি ৩১, ৩২ ও ৩৩তম আইটিআই ওয়ার্ল্ড কনগ্রেসে বাংলাদেশের প্রতিনিধি হিসেবে অংশ নেন।
তার পরিচালিত উল্লেখযোগ্য নাটকের মধ্যে রয়েছে:
মৈথিলি কুমার

মৈথিলি কুমার একজন নৃত্যশিল্পী, শিক্ষক এবং নৃত্য পরিকল্পক। তিনি ভারতনাট্যম, কুচিপুড়ি এবং ওড়িশি শৈলীতে ভারতীয় ধ্রুপদী নৃত্য পরিবেশন করেন। তিনি স্যান হোসের অভিনয় নৃত্য সংস্থার প্রতিষ্ঠাতা এবং তিনি ক্যালিফোর্নিয়া বিশ্ববিদ্যালয়, সান্টা ক্রুজ-এ নৃত্যের প্রভাষক।
১৯৮০ সাল থেকে সান জোসের অভিনয় নৃত্য সংস্থার প্রতিষ্ঠাতা ও পরিচালক হিসাবে তিনি এক শতাধিকেরও অধিক নৃত্যশিল্পীকে প্রশিক্ষণ দিয়েছেন এবং একক আত্মপ্রকাশে উপস্থাপন করেছেন। তিনি বেশ কয়েকটি বহু-সাংস্কৃতিক সংস্থার সাথে ব্যাপকভাবে একত্রে কাজ করেছেন। তিনি স্যান হোসে স্টেট ইউনিভার্সিটি এবং স্ট্যানফোর্ড বিশ্ববিদ্যালয়ে নাচ শিখিয়েছেন।
কুমারের দুই মেয়ে রাসিকা এবং মালবিকা নৃত্য সংস্থায় সক্রিয় এবং তারা ৪ বছর বয়স থেকেই ধ্রুপদী ভারতীয় নৃত্যের প্রশিক্ষণ পেয়েছে।
বিভিন্ন সংস্থার সাথে একত্র পরিবেশনায় অন্তর্ভুক্ত আছে:
২০১০ সালে তিনি সান ফ্রান্সিসকো নৃতাত্ত্বিক নৃত্য ফেস্টিভ্যাল দ্বারা মালোঙ্গা ক্যাসক্লোলার্ড লাইফটাইম অ্যাচিভমেন্ট পুরস্কারে ভূষিত হয়েছেন। কুমার ১৯৮৯ থেকে ১৯৯৩ অবধি নৃত্য পরিকল্পনার ফেলোশিপ এবং ১৯৮৯ সালে ন্যাশনাল এন্ডোমেন্ট অব আর্টস থেকে একজন শিক্ষকের স্বীকৃতি প্রশংসাপত্র পেয়েছিলেন।
শিগমো

শিগমো বা শিশিরোৎসব ভারতের গোয়া রাজ্যের হিন্দু সম্প্ৰদায়ের মাঝে উদযাপিত একটি প্ৰধান বসন্তোৎসব। এটি ভারতীয় হোলি বা দোলযাত্রা উৎসবের একটি অংশ যা গোয়ার কোঙ্কণী অভিবাসীরাও উদ্‌যাপন করে।
শিগমো একটি কোঙ্কণী শব্দ যা প্রাকৃত শব্দ "সুগিমাহো" এবং সংস্কৃত শব্দ "সুগ্ৰীস্মক" থেকে উদ্ভূত হয়েছে।
সাম্প্রতিক কালে রাজ্য সরকার আঞ্চলিক পৌরাণিক কাহিনী এবং ধর্মীয় দৃশ্যগুলো চিত্রিত করে ঐতিহ্যবাহী লোকশিল্পী ও রাস্তার নৃত্যশিল্পীদের সমন্বয়ে সরকারি শিগমো প্যারেড বা পদযাত্রাগুলোর পৃষ্ঠপোষকতা করেছে। এছাড়া শিগমো উৎসব গোয়ার বিভিন্ন গ্রামীণ অঞ্চলেও উদযাপিত হচ্ছে, পনেরো দিন জুড়ে বিভিন্ন এলাকায় উদ্‌যাপনের জন্য বিভিন্ন দিন নির্ধারিত থাকে। তবে প্রতি বছর মার্চ মাসের দিকেই তা পালন করা হয়। এটি হিন্দু চন্দ্র ক্যালেন্ডারের সাথে যুক্ত, তাই গ্রেগরিয়ান ক্যালেন্ডার অনুসারে এর তারিখটি পরিবর্তিত হয়।
"শিগমো" উৎসবের দুটি রূপ রয়েছে: "‘ঢাকটো শিগমো’" (ছোট শিগমো) এবং "‘ভাদলো শিগমো’" (বড় শিগমো)। "ঢাকটো শিগমো" সাধারণত কৃষক, শ্রমিকশ্রেণি এবং গ্রামীণ জনগোষ্ঠীর মাঝে উদযাপিত হয়। অন্যদিকে "ভাদলো শিগমো" আরও বড় পরিসরে উদযাপিত হয় যা সকল শ্রেণির মানুষই সম্মিলিতভাবে পালন করে।
"ঢাকটো শিগমো" প্রধানত লোকসঙ্গীত ও লোকনৃত্যের উৎসব হিসাবে এবং "ভাদলো শিগমো" গ্রামীণ মন্দিরে "পরিবেশিত" একটি উৎসব হিসাবে বিবেচিত হয়। এটি একই সময়ে বিভিন্ন মন্দিরে বিভিন্ন তারিখে উদযাপিত হয়। প্রথম দিন ঠাকুরব্যক্তি স্নান করে গেরুয়া পোশাক পরিধান করেন। খাবার উৎসর্গের পরে একটি ভোজ অনুষ্ঠিত হয়। শিগমো জাম্বাবলি, ফাদারপ্যা, কানসরপাল এবং ধরগলে মন্দিরে উদযাপিত হয় যা গোয়া ও তার পার্শ্ববর্তী রাজ্যে বেশ বিখ্যাত এবং বিপুল সংখ্যক ভক্ত ও পর্যটকদের আকর্ষণ করে।
ইস্টার্ন টিউবস লিমিটেড

ইস্টার্ন টিউবস লিমিটেড বাংলাদেশ সরকারের মালিকানাধীন একটি লাইট প্রস্তুতকারক সংস্থা।
ইস্টার্ন টিউবস লিমিটেড ১৯৬৪ সালের ২৩ অক্টোবর ঢাকার তেজগাঁও শিল্পাঞ্চলে প্রতিষ্ঠিত হয়েছিল। এটি জাপানের তোশিবা কর্পোরেশন থেকে প্রযুক্তিগত সহায়তা পেয়েছিল। বাংলাদেশ স্বাধীন হওয়ার পরে ১৯৭২ সালে এই সংস্থাটিকে বাংলাদেশ সরকার পরিত্যক্ত ঘোষণা অতঃপর জাতীয়করণ করে। এটি শিল্প মন্ত্রণালয়ের অধীনে বাংলাদেশ ইস্পাত ও প্রকৌশল কর্পোরেশনের মালিকানায় পরিচালিত হয়।
কোম্পানিটি ১৯৯২ সাল পর্যন্ত ফ্লুরোসেন্ট মার্কেটে একচেটিয়া অবস্থা উপভোগ করেছিল, যখন বাজারটি খোলা হয়েছিল, তখন সংস্থাটি মুক্ত বাজারের সাথে খাপ খাইয়ে নিতে ব্যর্থ হয়েছিল এবং রাজস্ব হ্রাস পায়।
২০১১ সালে, ইস্টার্ন টিউবস লিমিটেড ফ্লুরোসেন্ট ল্যাম্প চালু করার পরিকল্পনা ঘোষণা করেছিল। ২০২০ সালে, ইস্টার্ন টিউবস লিমিটেড দক্ষিণ কোরিয়ার একটি সংস্থা হরমানিকোম লিমিটেডের তেজগাঁওয়ে প্রযুক্তিগত সহায়তায় এলইডি লাইট বাল্ব তৈরির পরিকল্পনা ঘোষণা করেছে।
উদ্ভিদ কিউটিকল

উদ্ভিদ কিউটিকল হচ্ছে পলিস্যাকারাইড, কিউটিনের কতিপয় ম্যাক্রোমলিকিউল ও পানিতে দ্রবীভূত লিপিড (ওয়াক্স) দ্বারা তৈরি জটিল কাঠামো।
উদ্ভিদ কিউটিকলের গঠনের সাথে পলিস্যাকারাইড কোষপ্রাচীর গঠনের সাদৃশ্য রয়েছে। যদিও পলিস্যাকারাইড কোষ প্রাচীর গঠন ও কিউটল গঠন এক না কিন্তু শারীরবৃত্তীয়ভাবে এদের গঠনের মধ্যে মিল পাওয়া যায়। অর্থাৎ, কোষ প্রাচীরের লিপিডের বিশেষ রকম পরিবর্তন কিউটিকলে দেখা যায়। উদ্ভিদ কিউটিকল প্রধানত নির্মিত কিউটিন ও ওয়াক্সের সংমিশ্রণ দ্বারা। এটি মূলত মোমের (ওয়াক্স) মোটা একটি স্তর যা এপিডার্মিসের বাইরের অংশ ঢেকে রাখে। কিউটিকলের মধ্যে যে কিউটিন রয়েছে তা প্রস্তুত হয় C16 ও C18 ফ্যাটি হাইড্রোক্সাইড যা নিজেদের সাথে ও গ্লাইসেরোলের সাথে মিশে থাকে। অন্যদিকে, কিউটিকুলার ওয়াক্স দ্রবণে দ্রবীভূত লিপিড থেকে তৈরি হয় যারা সকলেই দীর্ঘ ফ্যাটি এসিড শিকল হতে উদ্ভূত যেমন এলকেন, কিটোন, এলডিহাইড, এস্টার ইত্যাদি।
ওয়াক্স (পানিতে দ্রবীভূত লিপিড) কিউটিকলের ভেতরে এপিকিউটিকুলার ওয়াক্স হিসেবে জমা থাকে। এই এপিকিউটিকুলার ওয়াক্স উদ্ভিদপৃষ্ঠকে স্বতন্ত্র ম্যাক্রোস্কোপিক পৃষ্ঠের যোগান দেয়। এর ফলেই উদ্ভিদের কিছু পাতা ও ফলমূল মসৃণ হয়। উদ্ভিদের বাইরের ত্বকও মসৃণ হয় এর কারনেই। পাশাপাশি এপিকিউটিকুলার ওয়াক্স অনেক বেশি এপোলার৷ যার দরুন এটি প্রচন্ড রুক্ষতা প্রদর্শন করতে পারে ও প্রস্বেদনিক ক্ষতি থেকে উদ্ভিদকে রক্ষা করে। 
উদ্ভিদের কিউটিকল উদ্ভিদের একদম বাইরের স্তর যা সরাসরি বাইরের পরিবেশের সাথে মিথস্ক্রিয়া করে। এটি উদ্ভিদের পাতা, ফুল, ফল ইত্যাদি বাহ্যিক অংশকে তীব্র তাপমাত্রা, আল্ট্রাভায়োলেট রশ্মি, রাসায়নিক আক্রমণ, যান্ত্রিক আঘাত ও কীট-পতঙ্গের আক্রমণ থেকে রক্ষা করে। কিউটিকলের অপর একটি গুরুত্বপূর্ণ কাজ হচ্ছে উদ্ভিদকে অর্গান ফিউশনের হাত থেকে বাঁচানো যার দরুন জননের সময় উদ্ভিদে অস্বাভাবিক অঙ্গ সৃষ্টি হয় না।
কিউটিকলের নিজেদের ভেতরেও স্বাতন্ত্র‍্যতা থাকে। যেমনঃ ফলের কিউটিকল পাতার কিউটিকল থেকে অধিক মোটা ও কম স্টোমাটাবিশিষ্ট। এরকম গাঠনিক বৈশিষ্ট্যের ফলে কিউটিকলগুলোর নিজেদের মধ্যে কাজ করতে কোনো প্রকার অসুবিধা হয় না।
সরকারি আবুল কালাম কলেজ

আবুল কালাম ডিগ্রী কলেজ বাংলাদেশের বরিশাল জেলার বাবুগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স ও ২০০৩ সালে বি.এম শাখা খোলা হয়। তারিখে কলেজটিকে প্রথম এমপিওভুক্ত করা হয়।
কাউনিয়া সরকারি কলেজ, বরিশাল

কাউনিয়া সরকারি কলেজ, বরিশাল বাংলাদেশের বরিশাল জেলার কাউনিয়া অন্তর্গত একটি সরকারি শিক্ষাপ্রতিষ্ঠান। ১৯৯৭ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। এখানে উচ্চমাধ্যমিক শ্রেণিতে প্রায় ১ হাজার ও স্নাতক (পাস) শ্রেণিতে প্রায় ২ শত শিক্ষার্থী রয়েছে।
কলেজটি ১৯৭৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৯৭ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়। ২০১৮ সালের ৮ আগস্ট কলেজটি সরকারিকরণ করা হয়। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
সহশিক্ষাকার্যক্রম হিসেবে এখানে ছেলে ও মেয়েদের আলাদা রোভার দল রয়েছে। বাংলা প্রভাষকের দায়িত্বে রয়েছে একটি ডিবেটিং ও কালচারাল ক্লাব ও ইংরেজি প্রভাষকের দায়িত্বে ইংলিশ ল্যাঙ্গুয়েজ ক্লাব। নিয়মিত নিজস্ব ও জাতীয় অনুষ্ঠান/প্রতিযোগিতায় অংশ নিয়ে শিক্ষার্থীরা বেশ সুনাম কুড়িয়েছে।
কলেজটি সম্পূর্ণ সরকারি নীতিমালা অনুসারে পরিচালিত হয়। এখানকার অধ্যক্ষ বিসিএস সাধারণ শিক্ষা ক্যাডারের কর্মকর্তা।
বাকেরগঞ্জ সরকারি কলেজ

বাকেরগঞ্জ সরকারি কলেজ বাংলাদেশের বরিশাল জেলার বাকেরগঞ্জ উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৩ সালে বি.এ(পাস) কোর্স খোলা হয়।
গোলাম হাসনায়েন

গোলাম হাসনায়েন নান্নু (মৃত্যু: ৪ ডিসেম্বর ২০২১) বাংলাদেশের সিরাজগঞ্জ জেলার রাজনীতিবিদ, আইনজীবী ও মুক্তিযোদ্ধা যিনি পাকিস্তান গণপরিষদ সদস্য ছিলেন। মুক্তিযোদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।
গোলাম হাসনায়েন সিরাজগঞ্জের উল্লাপাড়ার পশ্চিমপাড়া গ্রামে জন্মগ্রহণ।
গোলাম হাসনায়েন পাবনা জেলা বারের জ্যেষ্ঠ আইনজীবী। ছাত্রলীগের মাধ্যমে তিনি রাজনীতি শুরু করেন। তিনি সিরাজগঞ্জ মহকুমা আওয়ামী লীগের সহসভাপতি ছিলেন। ১৯৭০ সালে তিনি পূর্ব পাকিস্তান প্রাদেশিক পরিষদ সদস্য (এমসিএ) নির্বাচিত হন। তিনি ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
গোলাম হাসনায়েন বিভিন্ন পুরস্কার ও সম্মাননায় ভূষিত হয়েছেন:
পাভেল রহমান

পাভেল রহমান (জন্ম: ২৬ এপ্রিল ১৯৫৬) বাংলাদেশের একজন চিত্রসাংবাদিক। আলোকচিত্রে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করে।
পাভেল রহমান ২৬ এপ্রিল ১৯৫৬ সালে রংপুরে জন্ম গ্রহণ করেন। তিনি যশোর জিলা স্কুলে লেখাপড়া করে ঢাকা বিশ্ববিদ্যালয় থেকে স্নাতক ডিগ্রি লাভ করেন।
পাভেল রহমান ১৯৭৩ সালে আলোকচিত্রী হিসেবে "সাপ্তাহিক একতায়" যোগ দেন। ১৯৭৬ সাল থেকে ১৯৮০ সাল পর্যন্ত তিনি "দৈনিক সাংবাদে" আলোকচিত্রী হিসেবে কাজ করেন। ১৯৮০ সাল থেকে ১৯৯৩ সাল পর্যন্ত তিনি "দ্য নিউ নেশনে" কাজ করেন। ১৯৮৩ সালে, তিনি সামরিক স্বৈরশাসক হুসেইন মুহম্মদ এরশাদের বিরুদ্ধে জনতার বিক্ষোভের সময় নূর হোসেনের পিঠের একটি আইকনিক ছবি তুলেছিলেন। ছবিতে নূর হোসেনের পিঠে লেখা ছিল "গণতন্ত্র মুক্তি পাক" (নূর হোসেনের বুকে ও পিঠে লেখা পুরো স্লোগানটি ছিল "স্বৈরাচার নিপাত যাক, গণতন্ত্র মুক্তি পাক")।
১৯৯৩ সালে তিনি "বাংলাবাজার পত্রিকায়" আলোকচিত্র সম্পাদক হিসেবে যোগ দেন। তিনি ১৯৯৪ সালে "জনকণ্ঠে" যোগ দেন এবং ১৯৯৭ সাল পর্যন্ত সেখানে কর্মরত ছিলেন। তিনি আলোকচিত্রশিল্পী হিসেবে অ্যাসোসিয়েটেড প্রেসে যোগদান করেন এবং দৈনিক প্রথম আলোর আলোকচিত্র উপদেষ্টা হিসেবে কাজ করেন। ২০০৮ সালে, তিনি অ্যাসোসিয়েটেড প্রেসের সাত জন বিজয়ীর একজন হিসেবে বর্ষসেরা ছবি আন্তর্জাতিক পুরস্কার লাভ করেছিলেন।
পাভেল রহমান থিয়েটার পত্রিকা ‘ক্ষ্যাপা’র সম্পাদক ও অনুস্বর নাট্যদলের সদস্য। তিনি আবাহনী ক্রীড়া চক্রের প্রতিষ্ঠাকালীন আলোকচিত্রী।
পাভেল রহমান ২০১৯ সালের মার্চ মাসে রংপুর জিলা স্কুলে শেখ মুজিবুর রহমানের উপর তিন দিনব্যাপী একক প্রদর্শনীর আয়োজন করেছিলেন। আলোকচিত্রে গুরুত্বপূর্ণ অবদানের জন্য ২০২১ সালে তিনি একুশে পদক লাভ করেন।